proxectonos/corpus_dominio_legal_administrativo_tmp huggingface dataset:
RESOLUCIÓN do 9 de xullo de 2007, da Dirección Xeral de Ordenación e Innovación Educativa, pola que se procede a designar os membros e a facer pública a composición do tribunal que deberá xulgar as probas para a concesión dos premios extraordinarios de bacharelato correspondentes ao curso 2006-2007, e se ditan as instrucións acerca da realización das probas correspondentes.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/08/2007

De conformidade co establecido no artigo 6 da Orde do 29 de maio de 2007, pola que se convocan os premios extraordinarios de bacharelato correspondentes ao curso 2006-2007, esta dirección xeral
RESOLVE:
I. Designar os membros do tribunal que deberá xulgar as probas para a concesión dos premios extraordinarios de bacharelato e facer pública a súa composición, que é a que figura no anexo I a esta resolución.
II. Fixar a data, horario, lugares de realización das probas e condicións de presentación dos candidatos.
1. As probas realizaranse o día 17 de setembro de 2007 de acordo co seguinte horario:
9.30 horas, presentación dos candidatos.
10.00 a 12.00 horas, primeira parte da proba.
12.30 a 14.30 horas, segunda parte da proba.
2. Centros nos que se realizarán as probas.
Provincia da Coruña:
-IES Elviña. Polígono de Elviña, 2ª fase s/n, A Coruña.
Provincia de Lugo:
-IES Sanxillao. Avenida Fontiñas, nº 171, Lugo.
Provincia de Ourense:
-IES Ramón Otero Pedrayo. Rúa Padre Feixoo, nº 12, Ourense.
Provincia de Pontevedra:
-IES Sánchez Cantón. Avenida Raíña Victoria, Pontevedra.
3. Presentación dos candidatos.
a) Os candidatos deberán realizar as probas na provincia a que pertenza o IES no que se atope o seu expediente académico.
b) Para a realización das probas os candidatos acreditarán a súa identidade co DNI, pasaporte ou calquera outro documento recoñecido en dereito.
Santiago de Compostela, 9 de xullo de 2007.
María José Pérez Mariño
Directora xeral de Ordenación e Innovación Educativa
ANEXO
Tribunal.
Presidente:
-José Graña Carrodeguas, subdirector xeral de Inspección, Avaliación e Calidade do Sistema Educativo por delegación da directora xeral de Ordenación e Innovación Educativa.
Vogais:
-María Luisa Calderón Fernández, profesora de ensino secundario.
-Agustín Hermida López, inspector de educación.
-Juan Friería Alonso, profesor de ensino secundario.
-Samuel Lago Fernández, inspector de educación.
-José Ramón Pereiró Rodríguez, inspector de educación.
-Emilio Pérez Sánchez, inspector de educación.
-Alberto Rodríguez Rogina, profesor de ensino secundario.
-Gonzalo Sanmartín Brey, profesor de ensino secundario.
-Belén Santos Lago, profesora de ensino secundario.
-Xesús Valcárcel López, profesor de ensino secundario.
Secretario:
Leopoldo Bahillo Varela, funcionario da Dirección Xeral de Ordenación e Innovación Educativa.
RESOLUCIÓN do 17 de xullo de 2007 pola que se lles dá publicidade aos beneficiarios das axudas concedidas ao abeiro das bases reguladoras das axudas á mellora da produtividade empresarial mediante a innovación, cooperación e modernización do tecido produtivo.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 24/08/2007

Mediante a Resolución do 22 de novembro de 2006 (DOG nº 229, do 28 de novembro) convocáronse en concorrencia competitiva as axudas á mellora da produtividade empresarial mediante a innovación, cooperación e modernización do tecido produtivo, segundo as bases reguladoras publicadas no Diario Oficial de Galicia nº 40, do 27 de febreiro de 2006. As mencionadas bases desenvolven o conxunto de actuacións para a mellora da produtividade empresarial mediante a innovación e desenvolvemento, cooperación e modernización do tecido produtivo na Comunidade Autónoma de Galicia.
Na súa base 13 establecen que serán obxecto de publicación no Diario Oficial de Galicia as axudas concedidas ao abeiro das devanditas bases.
Estas axudas serán financiadas con cargo ás aplicacións orzamentarias 02.02.E2/10/03.656700 e 02.02.E4/10/01.656700 dos orzamentos do Instituto Galego de Promoción Económica.
En virtude do exposto anteriormente,
RESOLVO:
Único.-Dar publicidade á relación de beneficiarios, que figura como anexo, das axudas concedidas na convocatoria do 22 de novembro de 2006, segundo as bases reguladoras das axudas do Instituto Galego de Promoción Económica á mellora da produtividade empresarial mediante a innovación, cooperación e modernización do tecido produtivo durante o segundo trimestre de 2007.
Santiago de Compostela, 17 de xullo de 2007.
Álvaro Álvarez-Blázquez Fernández
Director xeral do Instituto Galego de Promoción
Económica
Ver referencia pdf "16400D013P056.PDF"
RESOLUCIÓN  do 1 de agosto  de 2007  pola que se lles dá publicidade aos convenios de colaboración subscritos por esta consellería no último cuadrimestre.
CONSELLERÍA DO MEDIO RURAL — III. OUTRAS DISPOSICIÓNS — 07/09/2007

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
DISPOÑO:
Artigo único.-Darlle publicidade á relación dos convenios subscritos pola Consellería do Medio Rural nos meses de xaneiro, febreiro, marzo e abril do ano 2007, que se incorpora como anexo a esta resolución.
Santiago de Compostela, 1 de agosto de 2007.
Alberte Souto Souto
Secretario xeral da Consellería do Medio Rural
Ver referencia pdf "17400D009P013.PDF"
ORDE do 30 de agosto de 2007 pola que se modifica a do 17 de abril pola que se establecen as bases reguladoras para a concesión, en réxime de concorrencia competitiva, das subvencións destinadas a entidades de dereito público e privado, sen ánimo de lucro, con excepción das AAPP territoriais, para promover actuacións de difusión e formación relacionadas co desenvolvemento da Sociedade da Información na Comunidade Autónoma de Galicia, e se procede á súa convocatoria para 2007 (código de procedemento IN521C) (Diario Oficial de Galicia número 79, do 24 de abril).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 07/09/2007

A Consellería de Innovación e Industria ditou a Orde do 17 de abril de 2007 pola que se establecen as bases reguladoras para a concesión, en réxime de concorrencia competitiva, das subvencións destinadas a entidades de dereito público e privado, sen ánimo de lucro, con excepción das AAPP territoriais, para promover actuacións de difusión e formación relacionadas co desenvolvemento da Sociedade da Información na Comunidade Autónoma de Galicia, e se procede á súa convocatoria para 2007 (cód. de procedemento IN521C) (Diario Oficial de Galicia nº 79, do 24 de abril).
No artigo 15 da citada orde establécese que toda modificación con respecto ao proxecto concedido deberá solicitala o beneficiario especificando as circunstancias que a motivan, antes do 14 de setembro de 2007.
Así mesmo, no artigo 19 da citada orde establécese que o prazo para a xustificación do investimento por parte do beneficiario será ata o 15 de novembro de 2007.
Tendo en conta que o elevado número de solicitudes presentadas motivou un dilatado proceso de revisión administrativa dos respectivos expedientes, considérase necesario ampliar o prazo de presentación de solicitudes de modificación de proxectos, así como o prazo de xustificación dos investimentos levados a cabo polos solicitantes.
En consecuencia, no uso das atribucións que me foron conferidas,
DISPOÑO:
Artigo 1º
Ampliar o prazo de presentación de solicitudes de modificación dos proxectos ao abeiro da Orde do 17 de abril de 2007 da Consellería de Innovación e Industria, ata o 28 de setembro de 2007.
Artigo 2º
Ampliar o prazo para a xustificación dos investimentos subvencionables ao abeiro da Orde do 17 de abril de 2007 da Consellería de Innovación e Industria, ata o 15 de decembro de 2007.
Santiago de Compostela, 30 de agosto de 2007.
Fernando Xabier Blanco Álvarez
Conselleiro de Innovación e Industria
ORDE do 30 de agosto de 2007 pola que se modifica a do 16 de abril pola que se establecen as bases reguladoras para a concesión, en réxime de concorrencia competitiva, das subvencións aos investimentos das empresas en materia da Sociedade da Información, no ámbito da Comunidade Autónoma de Galicia para o ano 2007, e se procede á súa convocatoria (Diario Oficial de Galicia número 79, do 24 de abril).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 07/09/2007

A Consellería de Innovación e Industria ditou a Orde do 16 de abril de 2007 pola que se establecen as bases reguladoras para a concesión, en réxime de concorrencia competitiva, das subvencións aos investimentos das empresas en materia da sociedade da información, no ámbito da Comunidade Autónoma de Galicia para o ano 2007, e se procede á súa convocatoria (Diario Oficial de Galicia nº 79, do 24 de abril).
No artigo 14 da citada orde establécese que toda modificación con respecto ao proxecto concedido deberá ser solicitada polo beneficiario, especificando as circunstancias que o motivan, antes do 14 de setembro de 2007.
Así mesmo, no artigo 18 da citada orde, establécese que o prazo para a xustificación do investimento por parte do beneficiario será ata o 30 de outubro de 2007.
Tendo en conta que o elevado número de solicitudes presentadas motivou un dilatado proceso de revisión administrativa dos respectivos expedientes, considérase necesario ampliar o prazo de presentación de solicitudes de modificación de proxectos, así como o prazo de xustificación dos investimentos levados a cabo polos solicitantes.
En consecuencia, en uso das atribucións que me foron conferidas,
DISPOÑO:
Artigo 1º
Ampliar o prazo de presentación de solicitudes de modificación dos proxectos ao abeiro da Orde do 16 de abril de 2007, da Consellería de Innovación e Industria, ata o 28 de setembro de 2007.
Artigo 2º
Ampliar o prazo para a xustificación dos investimentos subvencionables ao abeiro da Orde do 16 de abril de 2007, da Consellería de Innovación e Industria, ata o 16 de novembro de 2007.
Santiago de Compostela, 30 de agosto de 2007.
Fernando Xabier Blanco Álvarez
Conselleiro de Innovación e Industria
RESOLUCIÓN do 23 de agosto de 2007 pola que se fan públicas as subvencións concedidas ás organizacións de consumidores no marco da Resolución do 11 de maio de 2007 (Diario Oficial de Galicia número 94, do 16 de maio), pola que se convoca e se regula a concesión de subvencións para o ano 2007 en materia de consumo ás organizacións de consumidores da Comunidade Autónoma de Galicia.
INSTITUTO GALEGO DE CONSUMO — III. OUTRAS DISPOSICIÓNS — 28/08/2007

Na súa virtude, de acordo co establecido no artigo 22 das bases da citada convocatoria,
RESOLVO:
Facer públicas as subvencións concedidas ás organizacións de consumidores e usuarios da Comunidade Autónoma de Galicia para o desenvolvemento da súa actividade de defensa e protección dos dereitos dos consumidores e usuarios durante o ano 2007, aos beneficiarios que se relacionan no anexo desta resolución e nas contías que se sinalan.
Santiago de Compostela, 23 de agosto de 2007.
P.A. (Art. 3.3º Decreto 192/2005, do 23 de xuño)
Mª José Teijeiro Dacal
Xerente do Instituto Galego de Consumo
Ver referencia pdf "16600D006P009.PDF"
CORRECCIÓN de erros.-Orde do 8 de xuño de 2007 pola que se convocan con carácter extraordinario para o exercicio orzamentario 2007 axudas de carácter socioeconómico.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 28/08/2007

Advertidos erros na devandita orde, publicada no DOG nº 124, do 28 de xuño de 2007, cómpre facer as oportunas correccións:
No anexo I, no recadro procedemento, onde di: «axudas de carácter socioeconómico», debe dicir: «axudas extraordinarias de carácter socioeconómico».
INSTITUTO GALEGO DE CONSUMO
RESOLUCIÓN do 8 de agosto de 2007 pola que se lle dá publicidade ás subvencións concedidas a entidades locais para a realización de actividades das oficinas municipais de información aos consumidores, no marco da Resolución do 16 de abril de 2007 (Diario Oficial de Galicia número 80, do 25 de abril) pola que se convoca e regula a concesión de subvencións ás entidades locais para a realización de actividades relacionadas coas oficinas municipais de información aos consumidores (OMIC) para o ano 2007.
INSTITUTO GALEGO DE CONSUMO — III. OUTRAS DISPOSICIÓNS — 21/08/2007

Na súa virtude, de acordo co establecido no artigo 21 das bases da citada convocatoria
RESOLVO:
Facer públicas as subvencións concedidas para a realización de actividades das oficinas municipais de información aos consumidores (OMIC) aos beneficiarios que se relacionan no anexo desta resolución e nas contías que se sinalan.
Santiago de Compostela, 8 de agosto de 2007
P.A. (Decreto 192/2005, do 23 de xuño)
Mª José Teijeiro Dacal
Xerente do Instituto Galego de Consumo
Ver referencia pdf "16100D012P032.PDF"
Xinzo de Limia
RESOLUCIÓN do 20 de xullo de 2007, da Secretaría Xeral da Consellería de Política Territorial, Obras Públicas e Transportes, pola que se lles dá publicidade aos convenios de colaboración subscritos por esta consellería e polo ente público Portos de Galicia no último cuadrimestre do ano 2006.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 21/08/2007

Para os efectos de lle dar cumprimento ao previsto no artigo 11 da Lei 4/2006, do 30 de xuño, de transparencia e boas prácticas na Administración pública galega (publicada no DOG do 14 de xullo de 2006), faise pública a relación dos convenios de colaboración subscritos por esta consellería e polo ente público Portos de Galicia no último cuadrimestre do ano 2006, que se incorpora como anexo a esta resolución.
Santiago de Compostela, 20 de xullo de 2007.
Luís Vázquez Rodríguez
Secretario xeral da Consellería de Política
Territorial, Obras Públicas e Transportes
Ver referencia pdf "16100D008P025.PDF"
Ver referencia pdf "16100D009P027.PDF"
RESOLUCIÓN do 20 de xullo de 2007, da Secretaría Xeral da Consellería de Política Territorial, Obras Públicas e Transportes, pola que se lles dá publicidade aos convenios de colaboración subscritos por esta consellería e polo ente público Portos de Galicia no primeiro cuadrimestre do ano 2007.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 21/08/2007

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG do 14 de xullo de 2006), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para darlle cumprimento a esa obriga, por medio da presente resolución dáselle publicidade á relación dos convenios de colaboración subscritos por esta consellería e polo ente público Portos de Galicia no primeiro cuadrimestre do presente ano, a cal se incorpora como anexo a esta resolución.
Santiago de Compostela, 20 de xullo de 2007
Luís Vázquez Rodríguez
Secretario xeral da Consellería de Política
Territorial, Obras Públicas e Transportes
Ver referencia pdf "16100D007P024.PDF"
RESOLUCIÓN do 10 de agosto de 2007, da Secretaría Xeral de Emigración, pola que se fai pública a ampliación do importe existente para a concesión das axudas e subvencións correspondentes aos programas de apoio infraestrutural ás comunidades galegas no exterior para o exercicio 2007, convocadas pola Resolución do 30 de marzo de 2007 pola que se establecen as bases reguladoras e se convocan axudas e subvencións aos programas de apoio infraestrutural ás comunidades galegas no exterior para o exercicio 2007.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 21/08/2007

A Resolución do 30 de marzo de 2007 pola que se establecen as bases reguladoras e se convocan axudas e subvencións aos programas de apoio infraestrutural ás comunidades galegas no exterior para o exercicio 2007 (DOG nº 69, do 10 de abril de 2007) establece no seu artigo 21 o crédito inicialmente outorgado para esta finalidade, sen prexuízo das modificacións que legalmente poidan efectuarse ao longo do exercicio.
As axudas que anualmente se veñen concedendo ás comunidades galegas no exterior ao abeiro destes programas espertaron un crecente interese neste exercicio, para a organización de novas iniciativas de carácter infraestrutural a favor dos emigrantes.
Unha vez revisados os expedientes presentados ao abeiro da devandita resolución, comprobouse que o importe total solicitado destas axudas superaba amplamente o crédito inicialmente establecido, o que fixo imposible atender axeitadamente a maior parte das solicitudes presentadas.
Considerando todo o dito anteriormente, cómpre ampliar o importe da contía inicial previsto na Resolución do 30 de marzo de 2007 pola que se establecen as bases reguladoras e se convocan as axudas e subvencións correspondentes aos programas de apoio infraestrutural ás comunidades galegas no exterior para o exercicio 2007, coa finalidade de conceder axudas ou ampliacións destas ao maior número de beneficiarios posible.
Por todo o exposto e no uso das facultades que me foron conferidas,
DISPOÑO
Artigo único.
Primeiro.-Para o exercicio orzamentario 2007 ampliarase en 200.000  o importe da contía inicial prevista na Resolución do 30 de marzo de 2007 pola que se establecen as bases reguladoras e se convocan as axudas e subvencións correspondentes aos programas de apoio infraestrutural ás comunidades galegas no exterior para o exercicio 2007, que será financiada con cargo ao crédito dispoñible na aplicación orzamentaria 04.50.312C.781.0.-Axudas, subvencións e convenios.
Segundo.-Esta modificación non afecta os prazos establecidos na Resolución do 30 de marzo de 2007 pola que se establecen as bases reguladoras e se convocan as axudas e subvencións correspondentes aos programas de apoio infraestrutural ás comunidades galegas no exterior para o exercicio 2007, para a presentación de solicitudes, nin afecta o resto do articulado desta resolución.
Disposición derradeira
Única. Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 10 de agosto de 2007.
Manuel Luís Rodríguez González
Secretario xeral de Emigración
ORDE do 2 de agosto de 2007 pola que se modifica a do 26 de marzo de 2007 pola que se establecen as bases reguladoras para a concesión en réxime de concorrencia competitiva de subvencións a entidades de iniciativa social, para o desenvolvemento de programas que contribúan a fomentar a inclusión social e a integración no mercado de traballo das persoas en situación ou risco de exclusión social, e se procede á súa convocatoria.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 21/08/2007

A Orde do 26 de marzo de 2007 pola que se establecen as bases reguladoras para a concesión en réxime de concorrencia competitiva de subvencións a entidades de iniciativa social, para o desenvolvemento de programas que contribúan a fomentar a inclusión social e a integración no mercado de traballo das persoas en situación ou risco de exclusión social e se procede á súa convocatoria (DOG nº 65, do 2 de abril de 2007) establece no seu artigo 4 que na concesión destas subvencións se destina a cantidade de 300.000 euros con cargo á aplicación orzamentaria 05.31.312F.481.6.
Pola Orde do 13 de xuño de 2007 amplíase o importe na contía de 213.327,35  con cargo á mesma aplicación orzamentaria.
Existindo outra dotación dispoñible para o mesmo fin, cómpre ampliar o importe do crédito destinado ás subvencións que poderán ser concedidas ao abeiro desta orde coa finalidade de facer chegar estas ao maior número de beneficiarios posible.
Por todo o exposto e no uso das facultades que me foron conferidas,
DISPOÑO:
Artigo único.
Primeiro.-Ampliar o importe total das subvencións que se van conceder ao abeiro da Orde do 26 de marzo de 2007, pola que se establecen as bases reguladoras para a concesión en réxime de concorrencia competitiva de subvencións a entidades de iniciativa social, para o desenvolvemento de programas que contribúan a fomentar a inclusión social e a integración no mercado de traballo das persoas en situación ou risco de exclusión social na contía de 64.658 euros, cofinanciados nun 80% polo Fondo Social Europeo e o 20% restante pola Vicepresidencia da Igualdade e do Benestar, con cargo á aplicación orazamentaria 05.31.312F.481.4.
Segundo.-Esta modificación non afecta o prazo establecido na devandita orde para a presentación de solicitudes.
Santiago de Compostela, 2 de agosto de 2007.
Anxo Manuel Quintana González
Vicepresidente da Igualdade e do Benestar
RESOLUCIÓN do 9 de agosto de 2007 pola que se convoca un curso sobre medición de ruídos.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 04/09/2007

Dentro das actividades programadas para o ano 2007, e conforme as funcións atribuídas pola Lei 1/2007, do 15 de xaneiro, de creación da Academia Galega de Seguridade Pública, anúnciase a celebración dun curso sobre medición de ruídos, que deberá desenvolverse conforme as seguintes bases:
Obxectivos:
-Coñecer a normativa actualizada sobre protección acústica.
-Introducir os alumnos nos conceptos fundamentais sobre acústica e as súas características.
-Proporcionar a información suficiente para manexar e entender a terminoloxía relacionada coas medicións acústicas e o manexo e mantemento de sonómetros e aparellos técnicos asociado ás medicións do ruído.
-Dotar os participantes dos coñecementos suficientes para avaliar unha situación acústica, facer medicións e elaborar informes.
Destinatarios:
O curso vai dirixido aos membros dos corpos de Policía Local de Galicia.
Inscrición:
A inscrición dos participantes será totalmente gratuíta.
Prazas: 30 prazas.
Solicitudes:
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 14 de setembro de 2007, ás 14.00 horas.
3. As instancias deberán enviarse á Academia Galega de Seguridade Pública, sita na avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas:
O curso terá lugar do 24 ao 26 de setembro.
O horario será das 9.30 ás 14.00 horas e das 15.30 ás 19.00 horas, excepto o día 26 que será das 9.30 ás 13.30 horas.
Contido:
-A protección acústica desde o punto de vista normativo e administrativo.
-Fundamentos básicos da acústica.
-Instrumentos de medición.
-Parámetros de avaliación acústica e elaboración de informes.
Relación de admitidos:
A relación de admitidos farase pública o día 19 de setembro a partir das 14.00 horas, no taboleiro de anuncios da Academia Galega de Seguridade Pública e na páxina web
http://agasp.xunta.es
, ou ben poden coñecer e confirmar a súa asistencia chamando aos teléfonos 986 59 02 41/2/3/4.
Lugar:
O curso desenvolverase na Academia Galega de Seguridade Pública, sita na avenida da Cultura, s/n, no concello da Estrada.
Certificado de asistencia:
Ao remate do curso faráselle entrega dun certificado de asistencia a aquelas persoas que acrediten a súa participación continuada nel.
Modificacións:
A Academia Galega de Seguridade Pública poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 9 de agosto de 2007.
Carlos Suárez-Mira Rodríguez
Director xeral da Academia Galega
de Seguridade Pública
Ver referencia pdf "17100D008P025.PDF"
ORDE do 29 de agosto de 2007 pola que se amplía a dotación orzamentaria para a concesión de axudas a empresas para a promoción e mellora da comercialización dos produtos agrarios e agroalimentarios galegos convocadas pola Orde do 3 de maio de 2007.
CONSELLERÍA DO MEDIO RURAL — III. OUTRAS DISPOSICIÓNS — 04/09/2007

A Consellería do Medio Rural convocou para o ano 2007 axudas a empresas para a promoción e mellora da comercialización dos produtos agrarios e agroalimentarios galegos mediante a Orde do 3 de maio de 2007 (Diario Oficial de Galicia nº 90, do 10 de maio).
No artigo 15 da orde detállanse as aplicacións orzamentarias e os importes económicos previstos para o financiamento das axudas. Este artigo prevé expresamente a posibilidade de incrementar a dotación orzamentaria contida na referida orde, polo que, tendo en conta que o número de solicitudes presentadas superou as previsións realizadas por esta consellería, cómpre ampliar a dotación orzamentaria consignada inicialmente.
En consecuencia, de conformidade co previsto no artigo 30.1.3 do Estatuto de autonomía de Galicia e no uso das facultades que me confiren os artigos 78 e 79 do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, e a Lei 1/1983, reguladora da Xunta e da súa presidencia,
DISPOÑO:
Artigo único.
1. Amplíase a dotación orzamentaria que se establece na orde desta consellería do 3 de maio de 2007 (Diario Oficial de Galicia nº 90, do 10 de maio), pola que se establecen as bases e se convocan para o ano 2007 as axudas a empresas para a promoción e mellora da comercialización dos produtos agrarios e agroalimentarios galegos.
2. O incremento de dotación será de 1.000.000 de euros para a anualidade 2007 e 200.000 euros para a anualidade 2008, con cargo á aplicación orzamentaria 11.03.713-D 770.0 dos orzamentos da Comunidade Autónoma de Galicia para o ano 2007.
3. En todo caso, a concesión das axudas establecidas na dita orde estará limitada ás dispoñibilidades orzamentarias.
Disposición adicional
Única.-Esta modificación non afecta o prazo que se establece para a presentación de solicitudes de axuda na devandita Orde do 3 de maio de 2007.
Santiago de Compostela, 29 de agosto de 2007.
Alfredo Suárez Canal
Conselleiro do Medio Rural
ORDE do 7 de agosto de 2007 pola que se modifica a do 19 de febreiro de 2007, na que se establecen as bases polas que se rexerá a concesión de subvencións a entidades de iniciativa social para investimento, mantemento e promoción de actividades e programas de servizos sociais e se procede á súa convocatoria.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 07/09/2007

A Orde do 19 de febreiro de 2007 pola que se establecen as bases polas que se rexerá a concesión de subvencións a entidades de iniciativa social para investimento, mantemento e promoción de actividades e programas de servizos sociais e se procede á súa convocatoria (DOG nº 44, do 2 de marzo de 2007) establece, no seu artigo 5, un importe total dispoñible para o exercicio 2007 de 4.265.847,34  destinado ao financiamento das subvencións que ao abeiro dela poderán ser concedidas aos seus solicitantes, sen prexuízo de ulteriores variacións producidas como consecuencia de maiores dispoñibilidades orzamentarias, que se tramitarán como modificacións dela.
En consecuencia, e ante a existencia de dispoñibilidades orzamentarias que poden ser utilizadas para os mesmos fins, cómpre ampliar de novo o importe dos créditos correspondentes ao exercicio 2007 destinados ao financiamento das subvencións que poderán ser concedidas ao abeiro da referida Orde do 19 de febreiro de 2007, na contía adicional de 841.425 , coa finalidade de facer chegar as ditas subvencións ao maior número de beneficiarios posible en contía suficiente para garantir unha axeitada prestación dos servizos sociais.
Por todo o exposto, e no uso das facultades que me foron conferidas,
DISPOÑO:
Artigo único.
1. Amplíase o importe total correspondente ao exercicio 2007 destinado ao financiamento das subvencións que se van conceder ao abeiro da Orde do 19 de marzo de 2007, pola que se establecen as bases polas que se rexerá a concesión de subvencións a entidades de iniciativa social para investimento, mantemento e promoción de actividades e programas de servizos sociais e se procede á súa convocatoria, nas seguintes contías e aplicacións orzamentarias:
05.31.312A.481.1 por importe de 241.425 .
05.31.312A.481.3 por importe de 600.000 .
2. Esta modificación non afecta o prazo establecido na referida orde para a presentación de solicitudes.
Disposición derradeira.
Única.-Esta disposición entrará en vigor o día seguinte ao da súa publicación.
Santiago de Compostela, 7 de agosto de 2007.
Anxo Manuel Quintana González
Vicepresidente da Igualdade e do Benestar
Ver referencia pdf "17400D005P007.PDF"
ORDE do 29 de agosto de 2007 pola que se procede á publicación das subvencións concedidas en virtude da Orde do 24 de maio de 2007 pola que se regula a concesión de subvencións ás entidades locais de Galicia para a normalización da lingua galega.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 07/09/2007

En virtude das competencias da Consellería de Presidencia, Administracións Públicas e Xustiza, atribuídas polo Decreto 37/2007, do 15 de marzo, polo que se establece a estrutura orgánica da Consellería de Presidencia, Administracións Públicas e Xustiza, e de acordo co disposto no artigo 11 da Orde do 24 de maio de 2007 pola que se regula a concesión de subvencións ás entidades locais de Galicia para a normalización da lingua galega, e no artigo 18.1º da Lei 38/2003, do 17 de novembro, xeral de subvencións, procédese á publicación das subvencións concedidas por Resolución do 14 de agosto de 2007 do conselleiro de Presidencia, Administracións Públicas e Xustiza. A relación de subvencións concedidas atópase no anexo desta orde.
Santiago de Compostela, 29 de agosto de 2007.
José Luis Méndez Romeu
Conselleiro de Presidencia, Administracións
Públicas e Xustiza
Ver referencia pdf "17400D005P007.PDF"
RESOLUCIÓN do 17 de xullo de 2007 pola que se lles dá publicidade aos beneficiarios das axudas concedidas ao abeiro das bases reguladoras das axudas á mellora da produtividade empresarial mediante a innovación, cooperación e modernización do tecido produtivo.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 24/08/2007

Mediante Resolución do 17 de febreiro de 2006 publicáronse as bases reguladoras das axudas do Instituto Galego de Promoción Económica á mellora da produtividade empresarial mediante a innovación, cooperación e modernización do tecido produtivo (DOG nº 40, do 27 de febreiro). As mencionadas bases desenvolven o conxunto de actuacións para a mellora da produtividade empresarial mediante a innovación e desenvolvemento, cooperación e modernización do tecido produtivo na Comunidade Autónoma de Galicia.
De acordo co establecido na base 4.6.3.2 da citada resolución, elaborouse unha lista de espera co fin de que, de producirse desistencias ou renuncias entre os proxectos aprobados, puidesen ser propostos para a concesión por estrita orde de puntuación acadada.
Unha vez producidas desistencias e renuncias entre os proxectos aprobados, propuxéronse para concesión os proxectos que estaban na lista de espera por estrita orde de puntuación acadada e ata esgotarse o crédito dispoñible.
A base 13 da citada resolución establece que serán obxecto de publicación no Diario Oficial de Galicia as axudas concedidas ao abeiro das mencionadas bases.
Estas axudas serán financiadas con cargo ás aplicacións orzamentarias 02.02.E2/10/03.656700 e 02.02.E4/10/01.656700 dos orzamentos do Instituto Galego de Promoción Económica.
En virtude do exposto anteriormente,
RESOLVO:
Único.-Dar publicidade á relación de beneficiarios, que figura como anexo, das axudas concedidas ao abeiro das bases reguladoras das axudas do Instituto Galego de Promoción Económica á mellora da produtividade empresarial mediante a innovación, cooperación e modernización do tecido produtivo durante o segundo trimestre de 2007.
Santiago de Compostela, 17 de xullo de 2007.
Álvaro Álvarez-Blázquez Fernández
Director xeral do Instituto Galego de Promoción
Económica
Ver referencia pdf "16400D013P056.PDF"
RESOLUCIÓN do 17 de xullo de 2007 pola que se lles dá publicidade aos beneficiarios das axudas concedidas ao abeiro das bases reguladoras das axudas para o Plan de consolidación e competitividade da PEME.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 24/08/2007

Mediante a Resolución do 5 de xuño de 2006 publicáronse as bases reguladoras das axudas do Instituto Galego de Promoción Económica para o Plan de consolidación e competitividade da PEME (DOG nº 112, do 13 de xuño de 2006). As mencionadas bases teñen como obxectivo prioritario promover a definición de proxectos empresariais integrais e colectivos para un conxunto de Pemes, nos ámbitos da consolidación, modernización, deseño e innovación tecnolóxica e de xestión, a través da actuación dos organismos intermedios. Tamén se establece a actuación individualizada das Pemes en diferentes eidos de actuación: deseño industrial, certificación da calidade ou xestión ambiental, empresas familiares e primeira expansión da PEME.
De acordo co establecido na base 10.6.3.2 da citada resolución elaborouse unha lista de espera, co fin de que de producírense desistencias ou renuncias entre os proxectos aprobados puidesen ser propostos para a concesión, por estrita orde de puntuación acadada.
Unha vez producidas desistencias e renuncias entre os proxectos aprobados, propuxéronse para concesión os proxectos que estaban na lista de espera, por estrita orde de puntuación acadada e ata esgotarse o crédito dispoñible.
A base 18 da citada resolución establece que serán obxecto de publicación no Diario Oficial de Galicia as axudas concedidas ao abeiro das mencionadas bases.
Estas axudas serán financiadas con cargo ás aplicacións orzamentarias 02.02.E4/10/02.656700 e 02.02.E4/10/02.656800 dos orzamentos do Instituto Galego de Promoción Económica.
En virtude do exposto anteriormente,
RESOLVO:
Único.-Dar publicidade á relación de beneficiarios, que figura como anexo, das axudas concedidas ao abeiro das bases reguladoras das axudas do Instituto Galego de Promoción Económica para o Plan de consolidación e competitividade da PEME durante o segundo trimestre de 2007.
Santiago de Compostela, 17 de xullo de 2007.
Álvaro Álvarez-Blázquez Fernández
Director xeral do Instituto Galego de Promoción
Económica
Ver referencia pdf "16400D010P054.PDF"
RESOLUCIÓN do 17 de xullo de 2007 pola que se lles dá publicidade aos beneficiarios das axudas concedidas ao abeiro do convenio para a posta en marcha de medidas de apoio a proxectos ambientais.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 24/08/2007

Mediante Resolución do 28 de marzo de 2003 publicouse o convenio de colaboración entre o Instituto Galego de Promoción Económica e a Consellería de Medio Ambiente para a posta en marcha de medidas de apoio a proxectos ambientais na Comunidade Autónoma de Galicia (DOG nº 63, do 31 de marzo), que na súa addenda remite a súa tramitación ás bases reguladoras para proxectos empresariais de investimento, publicadas mediante Resolución do 11 de marzo de 2005 (DOG nº 58, do 28 de marzo), que foi modificada por outras do 13 de febreiro e do 3 de xullo de 2006. Este convenio ten por obxecto incentivar os investimentos de iniciativa privada que promovan novos proxectos de protección e mellora ambientais e contribúan ao desenvolvemento sustentable.
A base 17 das bases reguladoras para proxectos empresariais de investimento establece que serán obxecto de publicación no Diario Oficial de Galicia as axudas concedidas ao abeiro das mencionadas bases.
Estas axudas serán financiadas con cargo á aplicación orzamentaria 02.02.E2/10/02.656700 dos orzamentos do Instituto Galego de Promoción Económica.
En virtude do exposto anteriormente,
RESOLVO:
Único.-Darlle publicidade á relación de beneficiarios, que figura como anexo, das axudas concedidas ao abeiro do convenio para a posta en marcha de medidas de apoio a proxectos ambientais durante o segundo trimestre de 2007.
Santiago de Compostela, 17 de xullo de 2007.
Álvaro Álvarez-Blázquez Fernández
Director xeral do Instituto Galego de Promoción
Económica
Ver referencia pdf "16400D010P054.PDF"
RESOLUCIÓN do 17 de xullo de 2007 pola que se lles dá publicidade aos beneficiarios das axudas concedidas ao abeiro das bases reguladoras das axudas para proxectos empresariais de investimento.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 24/08/2007

Mediante Resolución do 11 de marzo de 2005 (DOG nº 58, do 28 de marzo), modificada por outras do 13 de febreiro e do 3 de xullo de 2006, publicáronse as bases reguladoras das axudas do Instituto Galego de Promoción Económica para proxectos empresariais de investimento. As mencionadas bases desenvolven o conxunto de actuacións destinadas a incentivar proxectos de investimento.
Na súa base 17 establecen que serán obxecto de publicación no Diario Oficial de Galicia as axudas concedidas ao abeiro das devanditas bases.
Estas axudas serán financiadas con cargo ás aplicacións orzamentarias 02.02.E2/10/01.656700 e 02.02.E2/10/02.656700 dos orzamentos do Instituto Galego de Promoción Económica.
En virtude do exposto anteriormente,
RESOLVO:
Único.-Darlle publicidade á relación de beneficiarios, que figura como anexo, das axudas concedidas ao abeiro das bases reguladoras das axudas do Instituto Galego de Promoción Económica para proxectos empresariais de investimento durante o segundo trimestre de 2007.
Santiago de Compostela, 17 de xullo de 2007.
Álvaro Álvarez-Blázquez Fernández
Director xeral do Instituto Galego de Promoción
Económica
Ver referencia pdf "16400D010P054.PDF"
RESOLUCIÓN do 17 de xullo de 2007 pola que se lles dá publicidade aos beneficiarios das axudas concedidas ao abeiro das bases reguladoras das axudas para o Programa Emprendedores.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 24/08/2007

Mediante Resolución do 1 de marzo de 2006 publicáronse as bases reguladoras das axudas do Instituto Galego de Promoción Económica para o Programa Emprendedores (DOG nº 49, do 10 de marzo de 2006). As mencionadas bases teñen como obxectivo prioritario fomentar a aparición de empresas promovidas por novos emprendedores e de novas iniciativas empresariais de carácter innovador.
Na súa base 15 establecen que serán obxecto de publicación no Diario Oficial de Galicia as axudas concedidas ao abeiro das ditas bases.
Estas axudas serán financiadas con cargo ás aplicacións orzamentarias 01.02.E1/10/01.651800 e 01.02.E1/10/01.656700 dos orzamentos do Instituto Galego de Promoción Económica.
En virtude do exposto anteriormente,
RESOLVO:
Único.-Darlle publicidade á relación de beneficiarios, que figura como anexo, das axudas concedidas ao abeiro das bases reguladoras das axudas do Instituto Galego de Promoción Económica para o Programa Emprendedores durante o segundo trimestre de 2007.
Santiago de Compostela, 17 de xullo de 2007.
Álvaro Álvarez-Blázquez Fernández
Director xeral do Instituto Galego de Promoción
Económica
Ver referencia pdf "16400D010P054.PDF"
ORDE do 12 de xullo de 2007 pola que se declara a alienabilidade de dous inmobles situados na rúa Uruguai de Vigo.
CONSELLERÍA DE ECONOMÍA E FACENDA — III. OUTRAS DISPOSICIÓNS — 29/08/2007

A Comunidade Autónoma de Galicia é titular de dous inmobles na rúa Uruguai de Vigo consonte o Real decreto lei 8/1994, do 5 de agosto, polo que se suprimen as cámaras oficiais da propiedade urbana, e o Decreto 46/1999, do 11 de febreiro, polo que se establece o procedemento para a súa liquidación e extinción.
Unha vez desafectados do dominio público os inmobles mediante o decreto 123/2007, do 14 de xuño, e obtida a súa inscrición no correspondente rexistro da propiedade a nome da Comunidade Autónoma de Galicia, procede declarar a súa alienabilidade de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilitar o seu tráfico patrimonial.
Na súa virtude, por proposta da Secretaría Xeral e do Patrimonio,
DISPOÑO:
Artigo único.-Declárase a alienabilidade dos inmobles que se describen a seguir:
1. Andar segundo esquerda do edificio da rúa Uruguai 4 de Vigo, cunha extensión superficial de 148 m2, inscrita no Rexistro da Propiedade nº 1 de Vigo, predio nº 25.118, libro 59.
Ten unha valoración de 266.400 .
2. Andar segundo dereita do edificio da rúa Uruguai 4 de Vigo, cunha extensión superficial de 133 m2, inscrita no Rexistro da Propiedade nº 1 de vigo, predio nº 25.119, libro 59.
Ten unha valoración de 239.400 .
Santiago de Compostela, 12 de xullo de 2007.
P.D. (Orde 18-9-2006)
Mª Inmaculada Viña Carregal
Secretaria xeral e do Patrimonio
da Consellería de Economía e Facenda
DECRETO 162/2007, do 30 de agosto, polo que se dispón que cese Julia María Carmen Chamosa Martín como presidenta do Xurado de Expropiación de Galicia.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 31/08/2007

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e da súa Presidencia, e no artigo 4.1º do Decreto 223/2005, do 16 de xuño, polo que se aproba o Regulamento de organización e funcionamento do Xurado de Expropiación de Galicia, por proposta da conselleira de Política Territorial, Obras Públicas e Transportes, e logo da deliberación do Consello da Xunta de Galicia na súa reunión do día trinta de agosto de dous mil sete,
DISPOÑO:
Que cese, por petición propia, Julia María Carmen Chamosa Martín como presidenta do Xurado de Expropiación de Galicia, agradecéndolle os servizos prestados.
Santiago de Compostela, trinta de agosto de dous mil sete.
Emilio Pérez Touriño
Presidente
María José Caride Estévez
Conselleira de Política Territorial, Obras
Públicas e Transportes
ORDE do 27 de agosto de 2007 pola que se modifica o prazo para a solicitude de dereitos de pagamento único con cargo á reserva nacional para o ano 2008, establecido no artigo 7 da Orde do 30 de xaneiro de 2007.
CONSELLERÍA DO MEDIO RURAL — III. OUTRAS DISPOSICIÓNS — 31/08/2007

A Orde do 30 de xaneiro de 2007 (DOG nº 22, do 31 de xaneiro), pola que se regula a aplicación do réxime do pagamento único e doutros réximes de axuda directa á agricultura e gandaría, así como a indemnización compensatoria, no ano 2007, establece no seu capítulo II as disposicións sobre a xestión de dereitos do réxime do pagamento único e, entre elas, o artigo 7 refírese ao acceso á reserva nacional, sinalando que os agricultores que desexen solicitar dereitos de pagamento único con cargo a esta reserva para o 2008 deberán presentar a súa solicitude entre o 1 e o 30 de setembro do ano anterior, previsión establecida tamén no artigo 9 bis do Real decreto 1617/2006, do 30 de decembro.
Conforme a habilitación establecida neste real decreto, a Orde APA/2528/2007, do 16 de agosto (BOE nº 202, do 23 de agosto) modificou aquel prazo, para facelo coincidir co prazo de presentación das solicitudes de pagamentos directos para a campaña 2008/2009, polo que cómpre efectuar a modificación oportuna na orde desta consellaría, do 30 de xaneiro de 2007, adaptándoa á normativa básica estatal.
En consecuencia, de acordo co disposto no artigo 30.I.3 do EAG e no uso das facultades que me confire a Lei 1/1983, do 22 de febreiro, reguladora da Xunta e da súa Presidencia, e no Decreto 562/2005, do 1 de decembro,
DISPOÑO:
Artigo único.-O prazo previsto no artigo 7.1º da orde desta consellería, do 30 de xaneiro de 2007 (DOG nº 22, do 31 de xaneiro) pola que se regula a aplicación do réxime do pagamento único e doutros réximes de axuda directa á agricultura e gandaría, así como a indemnización compensatoria, no ano 2007, referido á presentación de solicitudes de dereitos de pagamento único con cargo á reserva nacional no 2008, establécese entre o 1 de febreiro e o 30 de abril de 2008, inclusive.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 27 de agosto de 2007.
Alfredo Suárez Canal
Conselleiro do Medio Rural
ORDE do 26 de xullo de 2007 pola que se lle autoriza a ampliación dunha unidade do segundo ciclo de educación infantil e unha unidade de educación primaria ao centro privado Los Sauces de Mos (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 31/08/2007

Examinado o expediente presentado polo centro privado Los Sauces de Mos, no que solicita a ampliación dunha unidade do segundo ciclo de educación infantil e unha unidade de educación primaria.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Pontevedra, quen o remite cos informes correspondentes.
Vistos o Real decreto 1537/2003, do 5 de decembro (BOE do 10 de decembro), polo que se establecen os requisitos mínimos dos centros que impartan ensinanzas escolares de réxime xeral; o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Esta consellería, por proposta da Dirección Xeral de Ordenación e Innovación Educativa,
DISPÓN:
Autorizar a ampliación dunha unidade do segundo ciclo de educación infantil e unha unidade de educación primaria no centro privado Los Sauces de Mos, segundo os datos que se relacionan no anexo desta orde, facendo constar que, para a súa posta en funcionamento, a Delegación Provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación de persoal que imparta docencia nas unidades que se amplían.
Contra esta orde, que esgota a vía administrativa, os interesados poderán interpoñer recurso potestativo de reposición perante a conselleira de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 26 de xullo de 2007.
Laura Sánchez Piñón
Conselleira de Educación e Ordenación Universitaria
ANEXO
Provincia: Pontevedra.
Concello: Mos.
Localidade: As Pereiras.
Enderezo: San Pedro de Cela.
Denominación: centro privado Los Sauces.
Titular: Pradoc, S.A.
Código do centro: 36019921.
Composición resultante:
Educación infantil: 4 unidades.
Educación primaria: 14 unidades.
Centro de educación secundaria:
8 unidades de educación secundaria obrigatoria.
6 unidades de bacharelato das modalidades de ciencias da natureza e da saúde, humanidades e ciencias sociais, e artes.
CORRECCIÓN de erros.-Resolución do 10 de agosto de 2007 pola que se anuncian, con carácter gratuíto, cursos de formación de lingua galega, nivel Celga 1 e Celga 4, para adultos e colectivos de Galicia, para realizar a partir do 20 de setembro de 2007 (PR 10 4B).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 05/09/2007

Advertidos erros na  devandita resolución, publicada no DOG nº 162, do 22 de agosto, cómpre realizar as seguintes correccións:
Na páxina 14.087, artigo 1º, onde di: «Anunciar a convocatoria pública para solicitar participar ou impartir cursos de formación de lingua galega», debe dicir: «Anunciar a convocatoria pública para solicitar participar en cursos de formación de lingua galega».
Na páxina 14.088, artigo 8º, faise mención a que «as persoas interesadas e as entidades formularán as solicitudes segundo os modelos de solicitudes que figuran como anexo I (para persoas individuais) e anexo II (para entidades ou colectivos), respectivamente», non obstante só aparece un modelo de solicitude. En consecuencia engádese o anexo II.
Ver referencia pdf "17200D001P005.PDF"